Document ID: /roh_data/filtered/fineweb-2-filterrobots_roh.jsonl.gz/58066

Naziunal/Internaziunal Michelle Gisin sin il podest a Lake Louise
A Lake Louise ha la spezialista da slalom Mikaela Shiffrin gudagnà per l’emprima giada ina cursa rapida da la cuppa mundiala. E cun ses terz plaz procura era Michelle Gisin per ina sensaziun.
La tudestga Viktoria Rebensburg è vegnida segunda e cumpletta cun quai il podest da las trais las pli sveltas.
Emprima plazza da podest en ina cursa rapida
En l’emprima cursa rapida da Lake Louise il venderdi passà aveva Michelle Gisin cuntanschì l’otgavel plaz. La sonda ha ella lura anc ina giada pudì meglierar quest resultat e cuntanscher per l’emprima giada ina plazza da podest en ina cursa rapida.
Ulteriuras Svizras
Ramassà puncts da la cuppa mundiala han era las Svizras Joana Hählen sco 11avla, Lara Gut sco 15avla, Jasmine Flury sco 24avla e Corinne Suter sco 25avla.
Nagina forza electrica
Ils organisaturs han stuì spustar il start da la cursa rapida per 75 minutas. L’entir ressort era senza forza electrica e cun quai era ils lifts. Bullis da pista han transportà las atletas al start.
RR novitads 23:00